ג'ק רמזי

ג'ון "ג'ק" רמזי (באנגלית: John T. "Jack" Ramsay; 21 בפברואר 1925 - 28 באפריל 2014) היה מאמן כדורסל אמריקאי. רמזי אימן כעשור בליגת המכללות, ולאחר מכן אימן כ-20 שנה בליגת ה-NBA.

קריירה 
רמזי החל את הקריירה בשנת 1949, כשאימן שתי קבוצות כדורסל בתי ספר תיכוניים בפילדלפיה, עיר הולדתו. בשנת 1955 מונה למאמן קבוצת הכדורסל של אוניברסיטת סנט ג'וזף, אותה הוביל ל-7 הופעות בטורניר אליפות המכללות ואף להופעה היחידה בתולדותיה בפיינל פור הטורניר.

בשנת 1968 מונה רמזי למאמנה של קבוצת פילדלפיה 76'. הוא אימן בפילדלפיה במשך ארבע עונות, בהן הוביל את הקבוצה שלוש פעמים למשחקי הפלייאוף בטרם עבר לאמן את באפלו ברייבס, שאף אותה הוליך לשלוש הופעות בפלייאוף בארבע עונות. ב-1976 מונה למאמנה של פורטלנד טרייל בלייזרס. כבר בעונת הבכורה שלו בקבוצה, הוביל רמזי את פורטלנד לאליפות היחידה בתולדות המועדון לאחר שניצח בגמר-המערב ב של 0-4 על לוס אנג'לס לייקרס וגבר בסדרת הגמר של הליגה בשישה משחקים על פילדלפיה, קבוצתו לשעבר.

רמזי אימן בפורטלנד במשך עשר עונות, שבהם זכה באליפות אחת ב-1977 שלאחריהן כיהן שנתיים כמאמנה של אינדיאנה פייסרס בטרם פרש מאימון. רמזי פרש כשבאמתחתו 864 ניצחונות - המאזן השני בטיבו בהיסטוריה בעת פרישתו. הוא נבחר בשנת 1992 להיכל התהילה של הכדורסל ובשנת 1996 כאחד מעשרת המאמנים הגדולים בתולדות ה-NBA.

ג'ק רמזי נפטר ב-28 באפריל 2014 לאחר מאבק במחלת הסרטן.

ב-9 בפברואר 2022 הוכרז כאחד מחמישה עשר המאמנים הגדולים בתולדות הNBA.

קישורים חיצוניים

 פרופיל באתר היכל התהילה של הכדורסל
 סטטיסטיקה כמאמן באתר basketball-reference.com
 

ערכים שבהם תבנית בריטניקה אינה מתאימה
פרשני כדורסל אמריקאים
מאמני כדורסל אמריקאים
היכל התהילה של הכדורסל: מאמנים
מאמני אינדיאנה פייסרס
מאמני פילדלפיה 76'
מאמני פורטלנד טרייל בלייזרס
מאמני משחק האולסטאר של ה-NBA
מאמני באפלו ברייבס
כדורסלני אוניברסיטת סנט ג'וזף
מנהלי קבוצות ב-NBA
חברי היכל התהילה של כדורסל המכללות
אמריקאים שנולדו ב-1925
אמריקאים שנפטרו ב-2014